Το υπόλοιπο πρασόρυζο γίνεται κρεμώδης σούπα
Αξιοποιώντας το υπόλοιπο πρασόρυζο, το μεταμορφώνουμε σε μια βελούδινη και κρεμώδη σούπα. Το αποτέλεσμα είναι ένα καταπραϋντικό και θρεπτικό γεύμα!
περίπου 1 μερίδα πρασόρυζο (με τα υγρά του), 1 κεσές γιαούρτι στραγγιστό, 1 κουτ. γλυκού δυόσμος ξερός, κοπανισμένος, 100 ml νερό, 1 κουτ. σούπας φουντούκια ή αμύγδαλα ή κουκουνάρια, καβουρντισμένα σε αντικολλητικό τηγάνι χωρίς λιπαρή ουσία και κοπανισμένα (αν έχουμε), 2 κουτ. σούπας γιαούρτι στραγγιστό, 2 - 3 φουντούκια ή αμύγδαλα ή κουκουνάρια, κοπανισμένα (αν θέλουμε), λίγα φυλλαράκια δυόσμου ή μαϊντανού ή άνηθου (αν έχουμε), καυτερό μπούκοβο (προαιρετικά)
Για να ετοιμάσουμε την κρεμώδη σούπα από πρασόρυζο αρχικά σε μια μικρή κατσαρόλα ζεσταίνουμε το πρασόρυζο μαζί με το νερό.Ανακατεύουμε και, όταν ζεσταθεί το μείγμα, το αδειάζουμε στο μπλέντερ, προσθέτουμε και τα φουντούκια και τα πολτοποιούμε καλά μέχρι να λιώσουν τα υλικά.Προσθέτουμε το γιαούρτι, αλάτι, φρεσκοτριμμένο πιπέρι και τον ξερό δυόσμο.Χτυπάμε για λίγα δευτερόλεπτα ακόμη.Αν είναι πολύ πηχτή η σούπα, προσθέτουμε λίγο βραστό νερό επιπλέον και ξαναχτυπάμε.Σερβίρουμε στα πιάτα και γαρνίρουμε με 1 κουταλιά γιαούρτι ανά μερίδα και, αν θέλουμε, με λίγους ξηρούς καρπούς, ψιλοκομμένα μυρωδικά και μπούκοβο.Συνοδεύουμε με ψωμί και κάποιο αλλαντικό της αρεσκείας μας.
Γιαούρτι,Πράσα,Ρύζι